Document ID: 31992R1741

ΚΑΝΟΝΙΣΜΟΣ (ΕΟΚ) αριθ. 1741/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για τον καθορισμό των ειδικών ενισχύσεων που εφαρμόζονται στην Πορτογαλία στον τομέα των σιτηρών κατά τη διάρκεια της περιόδου 1992/93
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
Έχοντας υποψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 3653/90 του Συμβουλίου της 11ης Δεκεμβρίου 1990 περί των μεταβατικών διατάξεων για την κοινή οργάνωση της αγοράς σιτηρών και ρυζιού στην Πορτογαλία (1), και ιδίως το άρθρο 3 παράγραφος 3,
Εκτιμώντας:
ότι με τον κανονισμό (ΕΟΚ) αριθ. 3653/90 καθιερώθηκε καθεστώς φθίνουσας ενίσχυσης που προορίζεται να αντισταθμίσει τις απώλειες του εισοδήματος που προκύπτουν για τους παραγωγούς από την ευθυγράμμιση των πορτογαλικών τιμών με τις κοινοτικές τιμές, από την αρχή του δευτέρου σταδίου προσχώρησης- ότι κατ' εφαρμογή του άρθρου 3 του εν λόγω κανονισμού πρέπει να γίνει η πρώτη προσαρμογή των ενισχύσεων αυτών για την περίοδο 1992/93-
ότι η ευθυγράμμιση της τιμής παρέμβασης, του μαλακού σίτου στην Πορτογαλία με την κοινοτική τιμή οδηγεί στην ανάλογη αύξηση της ενίσχυσης για το σιτηρό αυτό,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1992/93, οι ειδικές ενισχύσεις που εφαρμόζονται στην Πορτογαλία στον τομέα των σιτηρών καθορίζονται ως εξής
- μαλακός σίτος: 106,21 Ecu/τόνο,
- αραβόσιτος: 57,56 Ecu/τόνο,
- κριθή, τριτικάλ και σίκαλη: 72,89 Ecu/τόνο,
- σόργο: 50,03 Ecu/τόνο.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο εμπορίας 1992/93.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 30 Ιουνίου 1992.

Labels: 18
17
19